HerdrukkeDanie De Villiers2021-01-10T19:13:24+00:00
Om die herdrukke van die oorspronklike volumes te onderskei, is die voorkoms van eersgenoemde drasties verander – A5-grootte sagteband met blou omslae. Hulle is nie bedoel om te kompeteer met die oorspronklikes nie. Hul hoofwaarde lê in hul inhoud, wat na baie dekades weer aan die publiek beskikbaar gestel word. Kopieë kan bestel word van HiPSA. (Aflewering sal dalk nie onmiddellik moontlik wees nie, aangesien die herdruk net tien op 'n slag gedoen word.)
I-7 The Diary of the Rev. Franscis Owen I-27 Goldswain's Chronicals Vol I
I-8 The Wreck of the Grosvenor I-29 Goldswain's Chronicals Vol II
Kort beskrywings van die Herdrukke word hieronder gegee. Indien u meer inligting oor die oorspronklike publikasie benodig, klik op die illustrasie.
HOË RESOLUSIE WEERGAWES VAN DIE KAARTE, WAT IN DIE OORSPRONKLIKE PUBLIKASIES VERSKYN, KAN BESIGTING WORD DEUR HIER TE KLIK
In hierdie tweede uitgawe beskryf Isaacs sy tweede reis (1830 – 1832) na Natal en die Zoeloe koninkryk waar Dingaan nou geregeer. Isaacs beskryf die vroeë Europese nedersetting asook die gebruike en kultuur van die Zoeloes.
Hierdie volume bestaan uit 'n versameling briewe, eerder as 'n dagboek, wat die bedrywighede van die Nama kaptein Hendrik Witbooi dokumenteer (1884-1905). Hy het in die huidige Namibië oorlog gevoer teen die Herero stamme en later ook teen die Duitse magte. Hy word erken as 'n uitstekende guerrilla leier
Toe die Britse regering die Kaap Kolonie in 1803 teruggee aan Nederland, regeer die Bataafse Republiek vir drie jaar. Kort na sy aankoms in die Kaap in besluit die Goewerneur Janssens en sy kollega om op 'n verkenningstog van die land te gaan. Hulle vra vir Dirk Gysbert van Reenen om hul te vergesel. Die doel van die reis...
Hierdie volume bestaan uit joernale van onderskeie verkenningstogte na die Oranjerivier (Gariep): dié van Hendrik Jacob Wikar, wat in 1778 en 1779 die eerste gedokumenteerde Europeër word wat langs die Oranjerivier reis; Jacobus Coetsé Jansz, die eerste Europeër wat die rivier in 1760 oorsteek; en Willem van Reenen wat in 1791 die rivier oorsteek op soek na koper.
Die drie verslae wat in hierdie publikasie weergegee word, is van die mees gevierde van die vroeë beskrywings van die plaaslike Khoisan gemeenskappe. Dapper , Ten Rhyne , en Grevenbroek , gee 'n redelike nuttige en vol verslag van die stam-verdelings, fisieke eienskappe, kleredrag, wapens, en die algemene leefstyl van hierdie inboorlinge.
Hierdie publikasie bevat twee joernale wat twee van Olof Bergh se reise soos onderneem in 1682 en 1683 langs die Weskus tot in Namakwaland beskryf. Ingesluit is die joernaal van Isaq Schrijver wat ooswaarts gereis het om met die Inqua Hottentote beeste te ruil. Sy reis deur die Groot Karoo vind plaas in 1689 en strek so ver as...
Die publikasie handel oor die verhaal van die stranding van die Grosvenor aan die kus van 'Kaffrarië' in 1782, gebaseer op die oorvertelling van John Hynes, een van die oorlewendes, asook die Joernaal deur Jacob van Reenen, geskryf tydens 'n soektog na die skeepswrak en enige oorlewendes.
Hierdie tweede volume van Sparrman se reise doen verslag van sy besoek aan die Oos-Kaap, insluitende 'n verblyf by Agter Bruintjies Hoogte. Dit bevat kommentaar oor die gebruike van die Khoi van die oostelike distrikte en oor plaaslike flora en fauna.
Mentzel, O.F. - A geographical-topographical description of the Cape of Good Hope. Deel III
Beskrywings van, en briewe oor, die Kaap en Natal tussen 1695 en 1715 deur 'n verskeidenheid van skrywers.
Die eerste van drie volumes van Mentzel wat sy siening weergee van toestande aan die Kaap teen die middel van die 18de eeu.Hierdie volume bevat 'n historiese agtergrond, 'n beskrywing van die Kaapse omgewing en verslae van die administrasie en finansies van die kolonie.
Die publikasie, in die oorspronklike Nederlands met 'n Engelse vertaling, is die verslag van die kommissie wat in die kritieke jare tussen die twee Britse besettings na die Kaap gestuur is. Die verslag bevat kommentaar oor 'n wye verskeidenheid van sosiale, ekonomiese en politieke toestande aan die Kaap aan die einde van die 18e eeu.
Hierdie dokumente handel oor sake wat dr Theal beskryf het as 'of the greatest importance to the European settlement in this country'. Dit is amptelike verslae oor toestande aan die Kaap. Nederlandse teks met vertalings in Engels.
Owen gee beskrywings van die lewe in Dingaan se stat, insluitend 'n verslag van die dood van Retief en sy metgeselle, waarvan hy die enigste blanke getuie was. Vir die eerste maal is sy dagboek hier volledig gepubliseer (uitsluitend die Betsjoeanaland-gedeelte).
Isaacs se joernaal is een van die eerste verslae deur 'n Europeër oor Natal en die koninkryk van die Zoeloes. Die eerste volume begin in 1825, toe Isaacs vir die eerste keer Natal besoek, en die grootste gedeelte van die teks bestaan uit 'n uitvoerige beskrywing van Tsjaka, sy samelewing en kultuur
PRYSE VAN HERDRUKTE VOLUMES
Neem asseblief kennis dat die volle bedrag betaalbaar is voordat enige items versend sal word. Besonderhede i.v.m. betaling verskyn onder aan die bestelvorm. Ons sal egter u moet kontak nadat ons die posgeld bereken het.
Om 'n publikasie te bestel is die eenvoudigste manier om 'n e-pos te stuur aan office@hipsa.org.za of skakel ons by (021) 423 8424 en ons sal 'n kwotasie aan u stuur. 'n Ander alternatief is natuurlik om ons gedurende kantoorure te besoek.
Indien u dit sou verkies, maak asseblief gebruik van die vorm hieronder en stuur opmerkings of vrae aan die adminstratiewe beampte. Verskaf asseblief u besonderhede in die toepaslike blokkies en, die belangrikste is u e-pos adres of telefoonnommer sodat ons met u kontak kan maak.
Oorsese kliënte moet verkieslik PayPal gebruik. Die e-pos adres om te gebruik is vanriebk@mweb.co.za